Suidelike naglug

Die suidelike naglug of suidelike hemelruim is die suidelike helfte van die hemelbol, dus suid van die hemelewenaar. Dié arbitrêre sfeer, waarop oënskynlik vaste sterre sterrebeelde vorm, lyk of dit weswaarts roteer om 'n poolas terwyl die Aarde draai.

Die hele suidelike naglug is te alle tye van die geografiese Suidpool af sigbaar. Hoe meer noordwaarts die waarnemer hom bevind, hoe minder van die suidelike naglug kan hy sien. Die noordelike eweknie is die noordelike naglug.

Sterrekunde
In die konteks van sterrekundige besprekings of lugkartering, kan ook eenvoudig daarna verwys word as die Suidelike Halfrond.


Van die Suidpool af kan 2 000 vaste sterre maklik met die blote oog gesien word, na gelang van sigtoestande. In groot stede is 300 tot 500 sterre sigbaar na gelang van lig- en lugbesoedeling

Die helderste ster in die naglug is in die suidelike naglug geleë en is groter as die Son. Sirius, in die sterrebeeld Groot Hond, het die helderste skynbare magnitude van -1,46; sy radius is twee keer dié van die Son en dit is 8,6 ligjare van hier af. Canopus en die volgende vaste ster, α Centauri, wat 4,2 ligjare van hier af lê, is ook in die suidelike naglug. Hulle is na naby aan die hemelsuidpool om byvoorbeeld van Sentraal-Europa af gesien te word.David Ellyard, Wil Tirion: The Southern Sky Guide. Cambridge Univ. Press, Cambridge 2009, 

Van die 88 amptelike sterrebeelde kan 45 net in die Suidelike Halfrond gesien word, met 15 ander wat aan die ewenaar lê en dele in die noordelike halfrond het. Die suidelike sterrebeelde is:

 Lugpomp
 Paradysvoël
 Waterdraer
 Arend
 Altaar
 Graveerstif
 Groot Hond
 Klein Hond
 Steenbok
 Kiel
 Sentour
 Walvis
 Kameleon
 Passer
 Duif
 Suidelike Kroon
 Kraai
 Beker
 Suiderkruis
 Swaardvis
 Eridanus
 Oond
 Kraanvoël
 Horlosie
 Noordelike Waterslang
 Suidelike Waterslang
 Indiër
 Leeu
 Haas
 Weegskaal
 Wolf
 Tafel
 Eenhoring
 Mikroskoop
 Vlieg
 Winkelhaak
 Oktant
 Slangdraer
 Jagter
 Pou
 Feniks
 Skilder
 Visse
 Suidelike Vis
 Agterdek
 Kompas
 Net
 Boogskutter
 Skerpioen
 Beeldhouer
 Skild
 Slang
 Sekstant
 Bul
 Teleskoop
 Suidelike Driehoek
 Toekan
 Seile
 Maagd
 Vlieënde Vis 

Geskiedenis
Die eerste teleskopiese kaart van die suidelike hemelruim is deur die Engelse sterrekundige Edmond Halley saamgestel, van die eiland Sint Helena in die suidelike Atlantiese Oseaan Hy het dit in 1678 gepubliseer.

Verwysings

Skakels

Kategorie:Hemelmeganika